| Atėnaigr. Αθήνα |
| --- |
| *Atėnų vaizdas nuo akropolio (2018 m.)* |
|  |
| 

AtėnaiAtėnai

37°58′0″ š. pl. 23°43′0″ r. ilg.﻿ / ﻿37.96667°š. pl. 23.71667°r. ilg.﻿ / 37.96667; 23.71667﻿ (Atėnai) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Graikijos vėliava Graikija |
| **Periferija (regionas)** | Atikos periferija Atikos periferija |
| **Nomas** | Atėnų nomas |
|  |
| **Meras** | Nikitas Kaklamanis |
|  |
| **Gyventojų** (2012) | 664 046  |
| **Plotas** | 38,964 km² |
| **Tankumas** (2012) | 17 043 žm./km² |
|  |
| **Pašto kodas** | 10x xx, 11x xx, 120 xx |
| **Tinklalapis** | www.cityofathens.gr |
|  **Vikiteka** | Atėnai |
|  |
| **Kirčiavimas** | Atė́nai |

**Atėnai** (gr. Αθήνα = *Athína*, tarti: *Afina*, sen. gr. Ἀθῆναι = *Athênai*) – Graikijos sostinė ir didžiausias šalies miestas. Atėnai 56-as pagal gyventojų skaičių Europos miestas, kurio 38,96 km² plote 2012 m. gyveno 664 046 žmonių, bet pagal žmonių tankumą antras po Paryžiaus tankiausiai gyvenamas Europos žemyno didmiestis – 17 043 žm./km². Su miestu susiliejusioje vientisoje kitų mažesnių miestų ir gyvenviečių nepavaldžių Atėnų administracijai 412 km² Atėnų aglomeracijos plote 2012 m. gyveno 3 090 508 žmonių, jų tankumas 7 500 žm./km². Atėnų metropolio 2 928,7 km² plote 2020 m. gyveno 3 557 383 žmonių.

Miestas išsidėstęs didžiausioje Atikos lygumoje su *Ilysos* ir *Kephisos* upėmis. Iš trijų pusių miestą supa kalnų grandinės – Himetas (1 026 m), Pentelikonas (1 109 m) ir Parnas (1 413 m) bei Egalėjas (468 m). Iš ketvirtosios pusės prieš miestą atsiveria jūra, Sarono įlanka.

Miesto centre ant Adriano vartų užrašyta, kad čia prasideda Atėnai, senasis Tesėjo miestas. Ties šiais vartais, esančiais labai arti Akropolio, antikos laikais buvusi miesto riba. Jeigu šiandien atėniečiai norėtų šiuos vartus nukelti prie miesto ribos, tai jie atsidurtų mažiausiai už 15 mylių nuo šios vietos. Atėnų akropolis – buvusi senovės Atėnų tvirtovė, šventykla ir visuomeninio gyvenimo centras, iškilęs virš miesto ant didelės kalvos. Žodis „Akropolis" reiškia aukštutinį ir įtvirtintą miestą. Akropolių būta ir kituose Graikijos miestuose. Netoli yra Adriano vartai ir olimpinis stadionas, o už jų uola, kurios viršūnėje yra antikinio pasaulio statiniai. Ši uola vadinasi Likabeto arba Vilkų kalva. Nuo šios kalvos viršūnės atsiveria nuostabus vaizdas į Atėnus ir Sarono įlanką. Netoliese yra ir Akropolio viršūnė su Panteonu. Šio kalno pirmojoje pakopoje yra vartai į Akropolį. Prie paties Akropolio yra daug šventyklų ir muziejų. Akropolio papėdėje matyti Dioniso ir Herodoto teatro griuvėsiai. Antikos laikais čia buvo statomi Sofoklio, Euripido ir kitų dramaturgų veikalai. Už šio teatro griuvėsių yra olimpinis stadionas ir Jupiterio šventyklos liekanos.

Atėnų vardas kilęs iš graikų deivės Atėnės. Atėnai garsūs demokratija, Olimpinėmis žaidynėmis ir filosofija.

Istorija
--------

*Pagrindinis straipsnis – Atika*.
Atėnai – vienas seniausių miestų Europoje, savo istoriją skaičiuojantis nuo neolito laikų. Anot archeologų, jame žmonės gyvena nuo 3200 m. pr. m. e. Didžiausią šlovę Atėnai pasiekė klasikiniu Graikijos laikotarpiu. Iš to meto išliko daug pastatų ir meno dirbinių.

Graikų civilizacijos klestėjimo laikotarpiu I a. pr. m. e. Atėnai buvo svarbiausias graikų miestas. Daugelis šiuolaikinės Vakarų civilizacijos bruožų atsirado būtent senovės Atėnuose. Čia gimė pirmoji demokratija, olimpiniai žaidimai ir idealistinė filosofija. Patekę romėnų valdžion Atėnai iki vėlyvojo Romos imperijos (Bizantijos) laikotarpio išliko klestinčiu miestu ir mokslo centru.

1458 m. miestas pateko turkų osmanų valdžiai. Partenoną turkai pavertė musulmonų mečete. 1687 m. Partenonas buvo stipriai apgadintas, jame sprogus parakui. Po Graikijos nepriklausomybės karo 1821–1833 m. Atėnai buvo išvaduoti iš turkų ir nuo to laiko tapo nepriklausomos Graikijos sostine.

Sportas
-------

1896 m. Atėnuose vyko šiuolaikinės I vasaros olimpinės žaidynės, o 2004 m. – XXVIII vasaros olimpinės žaidynės.

### Futbolas

* AÉK Athī́na
* PAE Aigáleō
* APO Akrátītos
* GS Apóllōn Smýrnīs
* PAE Athīnaïkós
* Ethnikós Astéras GAO
* Panathīnaïkós AÓ
* Paniṓnios GSS

Taip pat skaityti
-----------------

* Pagal gyventojų skaičių didžiausių Europos miestų sąrašas

Šaltiniai
---------

1. ↑  eurostat.ec.europa.eu / Population on 1 January by broad age group, sex and metropolitan regions | Last update: 30-06-2021

Nuorodos
--------

* Atėnų miesto oficiali svetainė
* Archyvuota kopija 2007-06-23 iš Wayback Machine projekto. (anglų, graikų k.)

|  |  |  |  |  |
| --- | --- | --- | --- | --- |
| 

| Ž • A • REuropos šalių sostinės |
| --- |
|  |
| 
Nyderlandai Amsterdamas · Andora Andora · Turkija Ankara · Graikija Atėnai · Azerbaidžanas Baku · Serbija Belgradas · Vokietija Berlynas · Šveicarija Bernas · Slovakija Bratislava · Belgija Briuselis · Vengrija Budapeštas · Rumunija Bukareštas · Airija Dublinas · Suomija Helsinkis · Armėnija Jerevanas · Ukraina Kijevas · Moldavija Kišiniovas · Danija Kopenhaga · Portugalija Lisabona · Slovėnija Liubliana · Liuksemburgas Liuksemburgas · Jungtinė Karalystė Londonas · Ispanija Madridas · Rusija Maskva · Baltarusija Minskas · Monakas Monakas · Kipras Nikosija · Norvegija Oslas · Prancūzija Paryžius · Juodkalnija Podgorica · Čekija Praha · Kosovas Priština · Islandija Reikjavikas · Latvija Ryga · Italija Roma · San Marinas San Marinas · Bosnija ir Hercegovina Sarajevas · Šiaurės Makedonija Skopjė · Bulgarija Sofija · Švedija Stokholmas · Estija Talinas · Gruzija Tbilisis · Albanija Tirana · Lichtenšteinas Vaducas · Malta Valeta · Lenkija Varšuva · Vatikanas Vatikanas · Austrija Viena · Lietuva Vilnius · Kroatija Zagrebas |  |

 |